Kita-Ibarakin kaupunki perustettiin vuonna 1956 liittämällä yhteen kolme maaseutukaupunkia ja kolme kyläkuntaa. Alueella oli aiemmin hiilikaivoksia, mutta viimeinenkin niistä suljettiin 1970-luvulle tultaessa. Sittemmin kaupunkiin on sijoittunut elektroniikka-, elintarvike- ja kemianteollisuutta. Tōhokun maanjäristys ja tsunami vuonna 2011 surmasi Kita-Ibarakissa 10 henkeä ja tuhosi täysin 188 asuinrakennusta.